पाएं अपने शहर की ताज़ा ख़बरें और फ्री ई-पेपरडाउनलोड करें
अहमदाबाद। अहमदाबाद। उपचुनाव में जीत के बाद गुजरात विधानसभा में मोदी और भाजपा दोनों और मजबूत हो गए हैं। 182 सदस्यीय गुजरात विधानसभा में भाजपा की 119 सीटें हो गई हैं। कांग्रेस 61 से घट कर 56 पर आ गई है। जदयू की एक, मजपा और राकांपा की दो-दो सीट हैं तथा एक निदर्लीय है। दिसंबर 2012 के विधानसभा चुनाव में भाजपा ने 115 सीटें जीत कर सत्ता में वापसी की थी जबकि कांग्रेस को 61 से संतोष करना पड़ा था।
विस चुनाव की चार सीटों में से तीन सीटों पर त्याग पत्र की वजह से उपचुनाव की नौबत आई जबकि मोरवाहडफ (एसटी) सीट कांग्रेस की विजयी प्रत्याशी सविताबहन खांट के निधन से रिक्त हो गई थी। वे दिसंबर-12 में चुनाव परिणाम वाले दिन ही अस्वस्थ हो गई थीं। बाद में उनका निधन हो गया। धोराजीजेतपुर एवं लींबडी सीट दिसंबर 2012 में कांग्रेस के टिकट पर जीते क्रमश: विठ्ठल रादडिया, जयेश रादडिया एवं सोमाभाई पटेल के त्याग पत्र से रिक्त हुई थी।
मेरी ताकत की जीत : रादडिया
विठ्ठल रादडिया ने पोरबंदर में अपनी विजय को भाजपा के विकास एवं खुद की ताकत की जीत करार दिया है। मंगलवार को चुनाव परिणाम साफ होने के बाद रादडिया ने कहा कि भाजपा का विकास का मुद्दा और 25 साल से मैं जो लोगों के बीच रह कर काम कर रहा हूं, उनकी दम पर मुझे यह जीत मिली है। ढाई दशक से मैं राजनीति में सक्रिय हूं । छोटे से व्यक्ति से लेकर कद्दावर नेता तक सभी मेरे कामकाज से परिचित हैं। इस वजह से मैं यहां से पुन: जीता हूं। पिछले लोकसभा चुनाव (2009) के मुकाबले इस बार मुझे एक लाख से अधिक की लीड मिली। लोगों ने मुझमें विश्वास जताया है।
आगे पढ़ें कौन, कितने मतों से जीता...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn